Aalborgs Stifts Adresseavis, 1824-09-25
Udlandet. Frankerig. hele Frankerig sørger, thi dets Konge Ludvig XVIII er død. Først fra den 12te d. M. begyndte der at udgaae Bulletins om Kongens Sygdomstilstand, underskrevne af 6 Læger og Grev Damas. J den første heed det: "Da Kongens gamle og varige Sygelighed i nogle Dage mærkelig har forøget sig, saa syntes hans Sundhed at være stærkt angreben og blev Gienstanden for hyppigere Consultationer. Hs. Majestæts Constitution og den anvendte Omhu gav i flere Dage Haab om, at see hans Sundhed restitueret; men idag kan Man ikke dølge for sig selv, at hans Kræfter have betydelig aftaget, og at det nærede Haab er blevet svagere." Endnu samme Dags Aften udkom en anden Bulletin, der meldte, at Feberen havde tiltaget den hele Dag, og at Kongen var bleven mattere. Den 13de udkom 4 Bulletins, hvoraf erfaredes, at han om Natten havde i flere Timer havt Roe, at han ved Middagstid havde nydt Bouillon, og havde Kl. 2 været fri for Feberen, men som Kl. 3 indfandt sig med større Heftighed, og tiltog henimod Aften, ligesom den og forbandt sig med Hede og Tørst. Den 14de udkom 3 Bulletins, der meldte, at Kongen om Natten havde været meget mat, at han om Middagen følte Afmagt, og Aandedraget blev stedse besværligere. Efterat Afmagten ophørte, fik Kongen Roe, der varede til Kl. 6, om Aftenen fordobblede Feberen sig. Den 15de udkom 3 Bulletins og Man ventede den 4de. Denne Nat havde været En af de uroligste, Feberen havde tiltaget, Aandedraget gik stedse sværere, Aftagelsen af alle Legemets Functioner blev stedse større. Den 12te og 13de havde Kongen modtaget Sacramentet. Den 13de sendte han Bud til den første Almosenier, Biskoppen af Hermopolis og lod sige: "Alt var i Bereedskab og han følte sig stærk. Kl. 8 modtog han den hell. Nadvere og den sidste Salvelse i Nærværelsen af den kongl. Familie, Overkammerherren (Fyrst Talleyrand) &c. Derefter hørte Prindserne og Prindsesserne Messe i Kapellet, og begave sig derpaa atter til Kongen, der velsignende udstrakte sin Haand over dem og sagde: "Lever vel, mine Børn, Gud være med Eder!" Da Hertuginden af Angouleme den 12te om Morgenen kom til ham, vinkede han hende til Sengen, tog hendes Haand og trykte den togange til sine Læber. Ludvig 16des høie Datter henflød i Taarer og Man frygtede et Øieblik for Krampetilfælde. Kongen lod fleregange under hans Sygdom Bønnerne for Døende forelæse for sig; den 14de kunde han ikke give alle Svarene dertil, men sagde blot, at han hørte det Alt, og besvarede det i Tankerne. Den 12te udstædte Biskoppen af Hermopolis en Skrivelse til alle Frankerigs Erkebisper og Bisper, hvori han meldte dem, at Kongens Tilstand vakte den største Frygt og opfordrede alle Franskmænd og Christne til at forene sig om at nedbede Himlens Velsignelse over den høie og dyrebare Døende. Samme Dag udkom fra Jndenlandsministeren en befaling, at Skuespilhusene og alle Forlystelsesteder skulde indtil videre lukkes, hvilket og Finantsministeren foranstaltede med Hensyn til Børsen. Ogsaa Museummet blev lukket. Den 16de d. M. Kl. 4,3 Min. om Morgenen døde Kongen; og Karl X. forhen Monsteur, Kongens Broder og Greve af Artois, blev proclammeret som Konge af Frankerig og Navarra, hvorpaa Hyldingseden blev aflagt ham. Den nye Konge med Familie begav sig, efterat have bekræftet Ministrene i deres Post, strax til St. Cloud. Denne Efterretning er kommen til Hamborg med en Coureer; de afsendte Postduer bragte Efterretningen til Haag 3 Timer før Coureren. Mærkeligt nok er det, at Kongen Fredagen den 10de d. M. gav den pariser Nationalgarde til Parol: St. Denis, (hvor de kongelige Begravelser findes) og Givet (ligelydende med i y vais). Denne Anelse om Døden, der snart blev almindelig bekjendt, rørte Alle.